b'\n_START_ARTICLE_\nDuhovna oskrba\n_START_SECTION_\nNovodobno pojmovanje\n_START_PARAGRAPH_\nTeorija in filozofija novodobnega pojmovanja duhovne oskrbe se ne nana\xc5\xa1a na razli\xc4\x8dna verska prepri\xc4\x8danja ali tradicije._NEWLINE_Tisti, ki nudijo duhovno oskrbo morajo biti ve\xc5\xa1\xc4\x8di in usposobljeni, da obzirno in spretno odkrivajo notranje do\xc5\xbeivljanje vsakega posameznika, ki izhajajo iz razli\xc4\x8dnih dru\xc5\xbebenih polo\xc5\xbeajev. Ob tem morajo upo\xc5\xa1tevati naravo oziroma zna\xc4\x8daj vsakega posameznika, ter mu posku\xc5\xa1ati, na njemu primeren na\xc4\x8din, pomagati pri iskanju smisla, notranjih virov mo\xc4\x8di, vzdr\xc5\xbeljivosti, sposobnosti in zmo\xc5\xbenosti za re\xc5\xa1evanje problemov._NEWLINE_Zgodovinsko gledano, izvira duhovna oskrba iz kr\xc5\xa1\xc4\x8danstva, kasneje pa se je raz\xc5\xa1irila in postala tudi del drugih verskih prepri\xc4\x8danj.\n_START_SECTION_\nKr\xc5\xa1\xc4\x8dansko pojmovanje\n_START_PARAGRAPH_\nV Svetem pismu se vlogo duhovnega vodja povezuje z nalogami u\xc4\x8ditelja. Duhovni vodja je pojmovan kot pastir, ki skrbi za svojo \xc4\x8dredo._NEWLINE_Pastir svojo \xc4\x8dredo varuje, skrbi za njene potrebe, podpira \xc5\xa1ibkej\xc5\xa1e, \xc4\x8dredo spodbuja, jo hrani, ji nudi oskrbo, jo \xc5\xa1\xc4\x8diti, krep\xc4\x8da in vodi._NEWLINE_"Jaz sem dobri pastir. Dobri pastir da svoje \xc5\xbeivljenje za ovce.\xc2\xa0Tisti pa, ki je najemnik in ne pastir in ovce niso njegove, pusti ovce in zbe\xc5\xbei, ko vidi, da prihaja volk, in volk jih pograbi in razkropi.\xc2\xa0Je pa\xc4\x8d najemnik in mu za ovce ni mar.\xc2\xa0Jaz sem dobri pastir in poznam svoje in moje poznajo mene." (Jn 10, 7-20)_NEWLINE_Kot primer lahko to prispodobo prenesemo tudi na razumevanje pojma duhovne oskrbe, kjer duhovni vodja (pastir) pomaga ljudem na poti k svetosti, jim nudi tola\xc5\xbebo in jih vodi po njihovi poti \xc5\xbeivljenja.\n_START_SECTION_\nZdravljenje du\xc5\xa1e\n_START_PARAGRAPH_\nV nekaterih vejah kr\xc5\xa1\xc4\x8danstva poznajo pojem zdravljenje du\xc5\xa1e (Latinsko: cura animarum), arhai\xc4\x8dni izraz, ki ga danes nadome\xc5\xa1\xc4\x8damo z izrazom skrb za du\xc5\xa1e, ki jo izvajajo duhovniki._NEWLINE_Tak\xc5\xa1na oblika duhovne oskrbe se izvaja v obliki posredovanja napotkov, nasvetov v obliki pridig, svaril, opominov in s podeljevanjem zakramentov pripadnikom verske skupnosti.\n_START_SECTION_\nInstitucionalna duhovna oskrba\n_START_PARAGRAPH_\nDuhovna oskrba je organizirana tudi znotraj razli\xc4\x8dnih institucij ali ustanov kot so na primer bolni\xc5\xa1nice in zapori.\n_START_SECTION_\nDuhovna oskrba v policiji\n_START_PARAGRAPH_\nZ zakonom o verski svobodi imajo imajo pravico do duhovne oskrbe tudi slovenski policisti in policistke, ter njihovi dru\xc5\xbeinski \xc4\x8dlani._NEWLINE_Organizacijo in izvr\xc5\xa1evanje te pravice dolo\xc4\x8di minister za notranje zadeve._NEWLINE_Duhovno oskrbo policistom in policistkam nudi policijski vikar Janez Novak.\n_START_SECTION_\nDuhovna oskrba v vojski\n_START_PARAGRAPH_\nZ zakonom o verski svobodi imajo imajo pravico do duhovne oskrbe tudi pripadniki Slovenske vojske ter njihovi dru\xc5\xbeinski \xc4\x8dlani. Organizacijo in izvr\xc5\xa1evanje te pravice dolo\xc4\x8di minister za obrambo._NEWLINE_Duhovno oskrbo pripadnikom Slovenske vojske nudi voja\xc5\xa1ki vikar Jo\xc5\xbee Plut.'